Små (4-5 millimeter), avlange, blanke, rødlige, blinde løpebiller. Hodet er nokså bredt, avrundet firkantet, kjevene slanke, litt over halvparten så lange som resten av hodet. Som vanlig hos Bembidiini er det ytterste leddet på maksillarpalpene lite og nålefint. Antennene er rundt halve kroppslengden. Pronotum er trapesformet med en fin midtfure. Dekkvingene er ovale med fine punkstriper.